átha pravárgyeṇa cariṣyánpuròpasadó'greṇa gā́rhapatyam prācaḥ kuśā́ntsaṃstī́rya dvandvam pā́trāṇyúpasādayatyupayámanīm mahāvīrám parīṣāsau pínvane rauhiṇakapālé rauhiṇahávanyau srúcau yádu cānyadbhávati taddáśa dáśākṣarā vaí virā́ḍvirāḍvaí yajñastádvirā́jamevaìtádyajñámabhisámpādayatyathá yáddvandvámdvandvam vaí vīryám yadā vai dvaú saṃrábhete átha taú vīryáṃ kuruto dvandvam vaí mithunám prajánanam mithunénaivaìnametátprajánanena sámardhayati kr̥tsnáṃ karoti